આજે બપોર બાદ વલસાડમાં ફરીથી મેઘરાજાએ જોરદાર વરસવાનું શરૂ કરતા ગુજરાત સરકારે તંત્રને એલર્ટ જાહેર કર્યું છે. હવામાન વિભાગની ચેતવણી બાદ ગુજરાત સરકારે દક્ષિણ ગુજરાતના વલસાડ જિલ્લાની તમામ સ્કૂલ-કૉલેજ આવતા ત્રણ દિવસ માટે બંધ રાખવાનો આદેશ કર્યો છે. સરકારે વડોદરા અને સુરત જિલ્લાની ડિઝાસ્ટર મેનેજમેન્ટ ટીમને પણ વલસાડ જિલ્લામાં મોકલી આપી છે. વલસાડ, વાપીમાં રેલવે ટ્રેક પર પાણી ભરાઇ જતા ટ્રેનો ગઇકાલની જેમ આજે પણ વિલંબથી ચાલી રહી છે.